section_heading: Povijest
paragraph_text: Eksperimentalni program počeli su emitirati travnja 1992. godine iz podrumskih prostorija zgrade općine Viteza. Postaja se održavala entuzijazmom novinara – amatera i vrlo malim brojem profesionalnih radnika, uz oskudnu tehniku za emitiranje. I u takvim uvjetima postaja je odigrala važnu ulogu u najtežim godinama rata na području Lašvanske doline. Nakon dva mjeseca pokusna faza je bila gotova i kao službeni nadnevak početka rada Radio Viteza uzima se 15. lipnja 1992. godine, od kada se radi na profesionalnijoj opremi i u drugim uvjetima.